## Pravilnik o gospodarenju otpadnim električnim i elektroničkim uređajima i opremom

### NN 74/2007 (18.7.2007.), Pravilnik o gospodarenju otpadnim električnim i elektroničkim uređajima i opremom

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

2327

Na
temelju članka 104. stavka 1, točke 3., alineje 2 Zakona o otpadu (»Narodne
novine«, broj 178/04 i 111/06), ministrica zaštite okoliša, prostornog uređenja
i graditeljstva, donosi

## PRAVILNIK

### O GOSPODARENJU OTPADNIM ELEKTRIČNIM I ELEKTRONIČKIM UREĐAJIMA I OPREMOM

I. OPĆE ODREDBE

Članak 1.

Ovim
Pravilnikom propisuju se obveze i odgovornost proizvođača električne i
elektroničke opreme i uređaja, način obilježavanja, način gospodarenja
električnim i elektroničkim otpadom, vrste i iznosi naknada koje plaćaju
obveznici plaćanja naknada, način i rokovi obračunavanja i plaćanja naknada,
iznos naknada koje se plaćaju ovlaštenim osobama za skupljanje, obradu i
oporabu električnog i elektroničkog otpada te druga pitanja u svezi
gospodarenja električnim i elektroničkim otpadom u svrhu postizanja ciljeva
propisanih ovim Pravilnikom.

Članak 2.

(1)
Odredbe ovog Pravilnika odnose se na otpadnu električnu i elektroničku opremu i
uređaje iz Dodatka I.A s pripadajućim popisom prema Dodatku I.B ovog
Pravilnika.

(2)
Odredbe ovog Pravilnika ne odnose se na EE opremu koja je od važnosti za
nacionalnu sigurnost i koristi se isključivo u vojne svrhe.

(3)
Odredbe ovog Pravilnika ne odnose se na opremu iz stavka 1. ovog članka koja je
sastavni dio opreme koja ne spada ni u jednu kategoriju iz Dodatka I.A ovog
Pravilnika.

Članak 3.

Cilj
je ovog Pravilnika uspostavljanje sustava odvojenog skupljanja električnog i
elektroničkog otpada radi njegove oporabe, zbrinjavanja, zaštite okoliša i
zdravlja ljudi.

Članak 4.

Pojmovi
uporabljeni u ovom Pravilniku imaju sljedeće značenje:

1.
*Električna i elektronička oprema i uređaji (u daljnjem tekstu: EE oprema)*
predstavlja sve proizvode koji su za svoje pravilno djelovanje ovisni o
električnoj energiji ili elektromagnetskim poljima kao i oprema za proizvodnju,
prijenos i mjerenje struje ili jakosti elektromagnetskog polja koja spada u
kategorije iz Dodatka I.A. ovoga Pravilnika i namijenjena je korištenju pri
naponu koji ne prelazi 1.000 V za izmjeničnu i 1.500 V za istosmjernu struju i
ne uključuje ambalažu.

2.
*Električni i elektronički otpad (u daljnjem tekstu: EE otpad)* je:

–
otpadna električna i elektronička oprema uključujući sklopove i sastavne
dijelove, koji nastaju u gospodarstvu (industriji, obrtu i slično)

–
*EE otpad iz kućanstva* – je otpadna električna i elektronička oprema nastala u
kućanstvima ili u proizvodnim i /ili uslužnim djelatnostima kad je po vrsti i
količini slična EE otpadu iz kućanstva.

3.
*Posjednik EE otpada (u daljnjem tekstu: posjednik)* je pravna ili fizička osoba
koja posjeduje EE otpad ili čijom registriranom djelatnošću stalno ili
povremeno nastaje EE otpad.

4.
*Posjednik u kućanstvu* je fizička osoba koja posjeduje EE otpad nastao vlastitom
uporabom EE opreme u kućanstvu.

5.
*Proizvođač* je pravna ili fizička osoba koja proizvodi ili uvozi EE opremu za
vlastite potrebe i/ili je stavlja na tržište u Republici Hrvatskoj neovisno o
načinu prodaje.

6.
*Prodavatelj* je pravna ili fizička osoba koja prodaje ili daje EE opremu
korisnicima neovisno o načinu prodaje.

7.
*Prevencija* predstavlja mjere u cilju smanjenja količine i štetnosti za okoliš EE otpada uključujući i materijale i tvari sadržane u EE otpadu.

8.
*Opasna tvar* je tvar koja je posebnim zakonom, posebnim propisima i međunarodnim
ugovorima koji obvezuju Republiku Hrvatsku određena kao opasna tvar.

9.
*Skupljanje EE otpada* je skupljanje, skladištenje, razvrstavanje i prijevoz do
mjesta obrade i oporabe.

10.
*Ponovna uporaba EE otpada* je svaki postupak pri kojem se EE otpad ili njegovi
sastavni dijelovi koriste za prvotnu namjenu za koju su bili namijenjeni.

11.
*Ovlaštena osoba za skupljanje EE otpada (u daljem tekstu: skupljač)* je pravna
ili fizička osoba koja sukladno Zakonu o otpadu ima dozvolu za obavljanje
djelatnosti skupljanja EE otpada i ovlaštenik je koncesije za skupljanje EE
otpada.

12.
*Ovlaštena osoba za obradu i oporabu EE otpada (u daljem tekstu: obrađivač)* je
pravna ili fizička osoba koja sukladno Zakonu o otpadu ima dozvolu za
obavljanje djelatnosti obrade i oporabe EE otpada i ovlaštenik je koncesije, te
je sklopila ugovor s Fondom.

13.
*Naknada gospodarenja EE otpadom* je naknada koju plaćaju proizvođači EE opreme –
obveznici plaćanja naknade, prilikom stavljanja EE opreme na tržište Republike
Hrvatske, namjena naknade je pokrivanje troškova odvojenog skupljanja, obrade i
oporabe EE otpada.

14.
*Naknada skupljaču i obrađivaču* je novčani iznos koji Fond plaća skupljaču za
skupljanje i obrađivaču za obradu i oporabu EE otpada.

15.
*Prateći list* je obrazac propisan posebnim propisom.

16.
*Agencija za zaštitu okoliša (u daljnjem tekstu: Agencija)* je javna ustanova
osnovana za prikupljanje, objedinjavanje i obradu podataka o okolišu.

17.
*Fond za zaštitu okoliša i energetsku učinkovitost (u daljnjem tekstu Fond)* je
pravna osoba s javnim ovlastima koja provodi aktivnosti na organiziranju
gospodarenja EE otpadom sukladno odredbama ovog Pravilnika.

Članak 5.

(1)
Cilj odvojenog sakupljanja EE otpada iznosi četiri kilograma po stanovniku
godišnje do 31. prosinca 2008. godine, te odgovarajuće povećanje sljedećih
godina.

(2)
Ciljevi oporabe EE otpada do 31. prosinca 2008. godine su:

a)
za EE otpad nastao od EE opreme koja pripada kategorijama 1. i 10. iz Dodatka
I.A ovog Pravilnika

–
postotak oporabe povećat će se do najmanje 80% mase skupljenog EE otpada, i

–
postotak ponovne uporabe i recikliranja sastavnih dijelova, materijala i tvari
povećat će se do najmanje 75% mase skupljenog EE otpada;

b)
za EE otpad nastao od EE opreme koja pripada kategorijama 3. i 4. iz Dodatka
I.A ovog Pravilnika

–
postotak oporabe povećat će se do najmanje 75% mase skupljenog EE otpada, i

–
postotak ponovne uporabe i recikliranja sastavnih dijelova, materijala i tvari
povećat će se do najmanje 65% mase skupljenog EE otpada;

c)
za EE otpad nastao od EE opreme koja pripada kategorijama 2, 5, 6, 7. i 9. iz
Dodatka I.A ovog Pravilnika

–
postotak oporabe povećat će se do najmanje 70% mase skupljenog EE otpada, i

–
postotak ponovne uporabe i recikliranja sastavnih dijelova, materijala i tvari
povećat će se do najmanje 50% mase skupljenog EE otpada.

d)
za rasvjetna tijela s plinskim izbijanjem, stopa ponovne uporabe i prerade
sastavnih dijelova, materijala i tvari povećat će se do najmanje 80% prosječne
težine rasvjetnih tijela

II. OBVEZE PROIZVOĐAČA I
PRODAVATELJA EE OPREME

Članak 6.

(1)
Proizvođač je dužan osigurati da je EE oprema koju stavlja na tržište
proizvedena na način:

–
da je uporaba opasnih tvari smanjena na najmanju moguću mjeru;

–
da je moguće rastavljanje i oporaba, a posebno ponovna uporaba i recikliranje
njezinih komponenata i materijala;

–
da su u najvećoj mogućoj mjeri uporabljeni reciklirani materijali;

–
da kada proizvod postane otpad, ne predstavlja opasnost ni štetu po ljudsko
zdravlje i okoliš, kao ni zapreku ili poteškoću pri gospodarenju otpadom.

(2)
Proizvođač svojim proizvodnim postupcima ne smije sprječavati ponovnu uporabu
otpadne EE opreme, osim ako ti postupci ne predstavljaju osobite prednosti u
pogledu zaštite okoliša i/ili sigurnosnih zahtjeva.

Članak 7.

(1)
EE oprema pod kategorijama 1, 2, 3, 4, 5, 6, 7 i 10 iz Dodatka I.A ovog
Pravilnika kao i električne žarulje te rasvjetna tijela iz kućanstava stavljena
na tržište u Republici Hrvatskoj ne smije sadržavati olovo, živu, kadmij,
šesterovalentni krom Cr6+, polibromirane bifenile (PBB) ili polibromirane
difenil etere (PBDE).

(2)
Odredba stavka 1. ovog članka ne odnosi se na rezervne dijelove namijenjene
popravku ili ponovnoj uporabi EE opreme stavljene na tržište prije stupanja na
snagu ovoga Pravilnika kao ni na izuzetke navedene u Dodatku VI.

Članak 8.

(1)
Proizvođač i/ili prodavatelj mora čitljivo i na vidljivom mjestu jasno i neizbrisivo
označiti EE opremu simbolom iz Dodatka IV. ovog Pravilnika, koji označava
obvezno odvojeno skupljanje EE otpada.

(2)
Proizvođač i/ili prodavatelj EE opreme dužan je osigurati da sva oprema
stavljena na tržište Republike Hrvatske ima otisnutu oznaku proizvođača te
godinu proizvodnje.

(3)
Ukoliko zbog veličine EE opreme istu nije moguće označiti prema stavcima 1. i
2. ovog članka oznake treba otisnuti na pakiranju i uputi za uporabu.

(4)
Proizvođač i/ili prodavatelj EE opreme dužan je uz isporučenu EE opremu
priložiti pismenu uputu korisniku o:

–
zabrani odlaganja EE otpada kao nerazvrstang komunalng otpada i obvezu da se
takav otpad prikuplja odvojeno,

–
sustavima vraćanja i prikupljanja, te njihovoj ulozi u gospodarenju EE otpadom,

–
mogućim utjecajima na okoliš, zdravlje i sigurnost ljudi izazvanih odlaganjem
štetnih sastojaka koji su sastavni dio EE opreme i

–
značenju simbola iz Dodatka IV. ovog Pravilnika.

Članak 9.

(1)
Proizvođač je obvezan unutar godine dana od stavljanja EE opreme na tržište
osigurati obavjesti o mogućnostima njene ponovne uporabe i obrade kada postane
otpad.

(2)
Obavjesti moraju sadržavati podatke o sastavnim dijelovima i materijalima EE
opreme kao i mjestima unutar otpadne EE opreme gdje se nalaze opasne tvari.

(3)
Obavjesti iz stavka 1.i 2. ovoga članka moraju biti dostupne skupljačima i
obrađivačima EE otpada u obliku priručnika ili putem elektroničkih medija (npr.
CD-ROM-a ili usluga na mreži).

Članak 10.

(1)
Prodavatelj je dužan prilikom isporuke proizvoda krajnjem korisniku u Republici
Hrvatskoj, osigurati preuzimanje otpadnog proizvoda po sistemu jedan za jedan,
ako isti odgovara po vrsti iz Dodatka I.A točke 1 do 7 ovog Pravilnika i ako je
obavljao primarne funkcije kao i isporučena EE oprema.

(2)
Velika računala i oprema za središnju obradu podataka iz točke 3. Dodatka I.A
ovog Pravilnika ne podliježu obvezi iz stavka 1. ovog članka.

III. GOSPODARENJE EE
OTPADOM

Članak 11.

(1)
Gospodarenje EE otpadom je skup mjera koje obuhvaćaju odvojeno skupljanje, obradu,
ponovnu uporabu dijelova EE otpada, oporabu i zbrinjavanje novonastalog otpada.

(2)
Osobe ovlaštene za skupljanje, obradu i oporabu EE otpada stječu pravo
skupljanja, obrade i oporabe na temelju koncesije.

Članak 12.

(1)
Posjednik mora EE otpad odvajati od komunalnog i ostalih vrsta otpada.

(2)
Skupljanje i prijevoz EE otpada od posjednika mora se obavljati na način da se
omogući ponovna uporaba, rastavljanje i oporaba, uključujući i recikliranje EE
otpada.

(3)
EE otpad koji se predaje skupljaču mora biti u stanju iz kojeg je vidljivo da
nije predhodno rastavljan radi vađenja zasebnih komponenti. Takvim otpadom
smatraju se i prethodno nerastavljeni dijelovi opreme koja se sastoji od više
cjelina (ekrani kompjutora, elektromotori crpki ili kompresora i sl.)

(4)
EE otpad iz kućanstva skupljač je dužan preuzeti unutar 30 dana od poziva.

(5)
Otpad iz stavka 4. ovog članka podrazumjeva: hladnjake, zamrzivače, perilice i
sušilice rublja, perilice posuđa, štednjake, električne radijatore,
termoakumulacione peći, klima-uređaje, TV prijamnike i drugi EE otpad mase veće
od 30 kg.

(6)
Skupljanje i prijevoz EE otpada obavlja se bez naplate.

Članak 13.

(1)
Posjednik je dužan skupljaču predati EE otpad i ispunjeni prateći list.

(2)
Posjednik u kućanstvu, prilikom predaje EE otpada skupljaču, potvrđuje
primopredaju EE otpada potpisom na obrazcu PPEEO iz Dodatka V. ovog Pravilnika.

(3)
U slučaju kada EE otpad predstavlja zdravstvenu ili sigurnosnu opasnost
posjednik je o tome dužan obavijestiti skupljača.

Članak 14.

(1)
Posjednik, skupljač i obrađivač dužni su voditi Očevidnik o nastanku i tijeku
otpada (ONTO) prema posebnom propisu.

(2)
Skupljač je obvezan voditi evidenciju o količini i vrsti skupljenog EE otpada
iz kućanstva na obrascu PPEEO iz Dodatka V. ovoga Pravilnika te na obrascu
ISOEEO o ukupnoj količini i vrsti EE otpada kojeg je predao obrađivaču.

(3)
Skupljač je dužan sav skupljeni EE otpad predati ovlaštenom obrađivaču uz
prateći list.

(4)
Skupljač je dužan od posjednika preuzeti EE otpad u cijelosti i takvog ga
predati obrađivaču.

(5)
Skupljač je dužan podatke iz stavka 2. i 3. ovog članka jednom mjesečno
dostaviti Fondu, a ukupne podatke Agenciji jedanput godišnje do 31. siječnja
tekuće godine za prethodnu.

Članak 15.

(1)
Obrađivač je dužan preuzeti skupljeni EE otpad od skupljača bez naplate te mu
ovjeriti prateći list.

(2)
Obrađivač mora imati građevinu za skladištenje i obradu EE otpada u skladu s
posebnim propisom te ispuniti zahtjeve iz Dodatka III. ovog Pravilnika.

(3)
Obrada EE otpada uključuje izdvajanje svih tekućina i plinova te obradu
sukladno Dodatku II. ovog Pravilnika.

(4)
Ukoliko u Republici Hrvatskoj ne postoje radni i tehnički kapaciteti za obradu
i oporabu dijelova EE otpada ili ostataka nakon obrade, obrađivač će ih izvesti
iz Republike Hrvatske o vlastitom trošku i Fondu dostaviti dokaz da je otpad
izvezen na oporabu ili zbrinjavanje, oporabljen i/ili zbrinut, što dokazuje
obrascem IIKOEEO iz Dodatka V. ovog Pravilnika i ovjerenim obrascem dokumenta o
prekograničnom prometu otpadom, sukladno posebnom propisu.

(5)
Obrađivač je dužan podatke o količini otpada preuzetog od skupljača, obrađenog
i izvezenog dostaviti na obrascima IOOEO i IIKOEEO jednom mjesečno Fondu i
ukupne podatke Agenciji jedanput godišnje do 31. siječnja tekuće godine za
prethodnu.

IV. NAKNADA GOSPODARENJA
EE OTPADOM

Članak 16.

(1)
Obveznici plaćanja naknade gospodarenja EE otpadom plaćaju naknadu prilikom
stavljanja EE opreme na tržište Republike Hrvatske.

(2)
Obveznik plaćanja naknade za gospodarenje EE otpadom (u daljnjem tekstu:
obveznik plaćanja naknade) je proizvođač.

(3)
Naknada za gospodarenje EE otpadom plaća se Fondu.

(4)
Fond vodi evidenciju proizvođača EE opreme.

Članak 17.

(1)
Osnova za izračun naknade gospodarenja EE otpadom je (neto) masa EE opreme
proizvedene ili uvezene za vlastite potrebe i/ili stavljene na tržište
Republike Hrvatske izražena u kilogramima.

(2)
Iznos naknade je umnožak mase EE opreme iz stavka 1. ovog članka i jedinične
naknade.

(3)
Jedinična naknada za svu EE opremu iz Dodatka I.A. ovog pravilnika iznosi 2,25
kn/kg.

Članak 18.

(1)
Naknadu iz članka 17. stavka 2. ovoga Pravilnika kod uvoza EE opreme obračunava
Fond na temelju jedinstvene carinske deklaracije (JCD), a naknadu na EE opremu
proizvedenu u Republici Hrvatskoj obračunava Fond prilikom stavljanja na
tržište u Republici Hrvatskoj na temelju podataka iz članka 22. ovoga
Pravilnika.

(2)
Jedinstvene carinske deklaracije (JCD) Ministarstvo financija – Carinska uprava
dostavlja Fondu na način i u rokovima koji će se posebnim ugovorom utvrditi s
Fondom.

(3)
Na temelju podataka iz stavka 1. i 2. ovoga članka Fond donosi rješenje
obvezniku plaćanja naknade o visini naknade za gospodarenje EE otpadom.

(4)
Protiv rješenja Fonda može se izjaviti žalba Ministarstvu zaštite okoliša,
prostornog uređenja i graditeljstva (u daljnjem tekstu: Ministarstvo) u roku od
8 dana od dana dostave rješenja.

Članak 19.

(1)
Proizvođač mora voditi evidenciju o količini proizvedene ili uvezene EE opreme
prema vrsti EE opreme za svaku kalendarsku godinu.

(2)
Podaci iz evidencije dostavljaju se na obrascu Izvješće uvoznika i/ili
proizvođača EE opreme (u daljnjem tekstu: IU/PEEO) Fondu jednom mjesečno, a
ukupni podaci Agenciji jedanput godišnje do 31. siječnja tekuće godine za
prethodnu.

(3)
Na zahtjev Fonda podaci iz evidencije mogu se dostavljati Fondu i u kraćim
vremenskim razmacima.

V. NAKNADE SKUPLJAČU I
OBRAĐIVAČU EE OTPADA

Članak 20.

(1)
Skupljač EE otpada ima pravo na naknadu troškova skupljanja, privremenog
skladištenja, razvrstavanja i prijevoza EE otpada od posjednika do privremenog
skladišta skupljača ili skladišta obrađivača.

(2)
Obrađivač EE otpada ima pravo na naknadu troškova obrade i oporabe EE otpada.

Članak 21.

(1)
Naknada skupljaču za poslove iz članka 20. stavka 1. ovog Pravilnika iznosi
1,50 kn/kg EE-otpada predanog obrađivaču (uključujući PDV).

(2)
Naknada obrađivaču iznosi 0,75 kn/kg (uključujući PDV) preuzetog EE otpada na
obradu i oporabu.

VI. PRIJELAZNE I ZAVRŠNE
ODREDBE

Članak 22.

(1)
Proizvođač je dužan u roku 30 dana od stupanja na snagu ovog Pravilnika
dostaviti Fondu popunjeni obrazac prema članku 19. ovog Pravilnika s podacima o
proizvedenim i uvezenim količinama EE opreme stavljene na tržište Republike
Hrvatske za razdoblje od 1. siječnja 2007. do 30. lipnja 2007. godine, te
jednom mjesečno, za svaki mjesec tekuće godine do 5. dana tekućeg mjeseca za
prethodni mjesec.

(2)
Fond će temeljem podataka iz stavka 1. ovog članka jednom mjesečno do 15. dana
tekućeg mjeseca obračunati obveze proizvođačima za prethodni mjesec.

(3)
Obveza plaćanja naknade gospodarenja EE otpadom iz članka 16. ovog Pravilnika
započinje osmog dana od dana stupanja na snagu ovog Pravilnika.

(4)
Obveze i prava sakupljanja te obrade i oporabe EE otpada započinju danom
sklapanja ugovora s Fondom, ali ne prije 1. listopada 2007. godine.

Članak 23.

(1)
Proizvođač koji započne obavljanje djelatnosti nakon stupanja na snagu ovog
Pravilnika dužan je u roku od 8 dana od dana upisa u odgovarajući registar
dostaviti presliku registracije Fondu te od početka obavljanja djelatnosti
Fondu dostavljati mjesečna izvješća do 5. dana tekućeg mjeseca za prethodni
mjesec.

(2)
Proizvođač može u prijelaznom razdoblju od 4 godine, odnosno 6 godina za vrstu
1 u Dodatku I.A, od dana stupanja na snagu ovog Pravilnika u cijeni svog
proizvoda posebno prikazati troškove naknade iz članka 17. stavak 3. ovog
Pravilnika.

Članak 24.

(1)
Temeljem prikupljenih podataka, Agencija izrađuje godišnje Izvješće o provedbi
ovoga Pravilnika (u daljnjem tekstu Izvješće) na obrascima IPOP I. i IPOP II.
iz Dodatka V.

(2)
Izvješće iz stavka 1. ovog članka Agencija podnosi Ministarstvu najkasnije do
31. ožujka tekuće kalendarske godine za prethodnu kalendarsku godinu u
elektronskom i pisanom obliku.

Članak 25.

(1)
Skupljač i obrađivač kojem je dodijeljena koncesija dužan je sklopiti ugovor s
Fondom.

(2)
Ugovorom iz stavka 1. ovog članka pobliže se uređuju međusobni odnosi
skupljača, odnosno obrađivača i Fonda u svezi skupljanja EE otpada i ponovne
uporabe EE otpada, načina i rokovi dostavljanja izvješća i propisanih obrazaca,
rokovi i način plaćanja naknada skupljaču i obrađivaču, te druga pitanja od
međusobnog interesa koja nisu uređena odredbama ovog Pravilnika.

Članak 26.

Dodaci
I.A, I.B, II., III., IV., V. i VI. s obrascima IU/PEEO, ISOEEO, IOOEEO, IIKEEO,
IPOP I., IPOP II. i PPEEO s odgovarajućim sadržajem tiskani su uz ovaj
Pravilnik i čine sastavni dio ovog Pravilnika.

Članak 27.

Ovaj
Pravilnik stupa na snagu osmog dana od objave u »Narodnim novinama«.

Klasa:
351-01/06-04/56

Urbroj:
531-08-3-2-1-07-3

Zagreb,
13. srpnja 2007.

Ministrica

**Marina Matulović
Dropulić, dipl. ing. arh., v. r.**

DODATAK I.A

VRSTE ELEKTRIČNE I
ELEKTRONIČKE

OPREME OBUHVAĆENE OVIM
PRAVILNIKOM

1. Veliki
kućanski uređaji

2.  Mali
kućanski uređaji

3.  Oprema
informatičke tehnike (IT) i oprema za telekomunikacije

4.  Oprema
široke potrošnje za razonodu

5.  Rasvjetna
oprema

6.  Električni
i elektronički alati (osim velikih nepokretnih industrijskih alata)

7.  Igračke,
oprema za razonodu i športska oprema

8.  Medicinski
uređaji (osim implantiranih uređaja)

9.   Instrumenti
za nadzor i upravljanje

10. Samoposlužni
aparati

DODATAK I.B

POPIS PROIZVODA PREMA
VRSTAMA IZ

DODATKA IA

**1.
Veliki kućanski uređaji**

Veliki
rashladni uređaji

Hladnjaci

Ledenice

Ostali
veliki uređaji za hlađenje, konzerviranje i spremanje hrane

Strojevi
za pranje

Sušilice
rublja

Strojevi
za pranje posuđa

Kuhinjske
peći

Električni
štednjaci

Električne
ploče za grijanje

Mikrovalni
uređaji

Ostali
veliki uređaji za kuhanje i ostalu pripremu hrane

Električni
uređaji za grijanje

Električni
radijatori

Ostali
veliki uređaji za grijanje soba, kreveta i namještaja za sjedenje

Električni
ventilatori

Klima-uređaji

Ostali
uređaji za ventilaciju, odzračivanje i klimatizaciju

2.
Mali kućanski uređaji

Usisavači

Uređaji
za čišćenje tepiha

Ostali
uređaji za čišćenje

Uređaji
za šivanje, pletenje, tkanje i ostalu obradu tkanine

Glačala
i ostali uređaji za glačanje, izažimanje i drugo uređivanje odjeće

Tosteri

Pržilice

Mlinci,
aparati za kavu i uređaji za otvaranje i zatvaranje spremnika i pakiranja.

Električni
noževi

Uređaji
za šišanje, sušenje kose, pranje zubi, brijanje, masiranje i ostali uređaji za
njegu tijela

Satovi,
ručni satovi i uređaji za mjerenje, pokazivanje i zapisivanje vremena

Vage

3.
Oprema informatičke tehnike (IT) i oprema za telekomunikacije

Središnja
obrada podataka:

Velika
računala

Miniračunala

Osobna
računalna oprema:

Osobna
računala (CPU, miš, zaslon i tipkovnica)

Računala
»laptop« (CPU, miš, zaslon i tipkovnica)

Računala
»notebook«

Računala
»notepad«

Pisači

Kopirna
oprema

Električni
i elektronički pisaći strojevi

Džepni
i stolni kalkulatori i ostali proizvodi ili oprema za prikupljanje, spremanje,
obradu i predstavljanje podataka ili komuniciranje podacima

Korisnički
terminali i sustavi

Faks-uređaji

Teleks-uređaji

Telefoni

Telefoni
s karticama i kovanicama

Bežični
telefoni

Mobilni
telefoni

Sustavi
odgovora na poziv

Ostali
proizvodi ili oprema za telekomunikacijski prijenos zvuka, slika ili drugih
podataka

4.
Oprema široke potrošnje

Radioaparati

Televizijski
aparati

Videokamere

Videorekorderi

Hi-fi-uređaji

Audiopojačala

Glazbeni
instrumenti

Ostali
proizvodi ili oprema za snimanje ili reprodukciju zvuka ili slika, uključujući
signale, ili druge tehnologije, osim telekomunikacijskih, za raspodjelu zvuka i
slike

5.
Rasvjetna oprema

Rasvjetna
tijela za fluorescentne svjetiljke, osim svjetiljaka za kućanstvo

Ravne
fluorescentne svjetiljke

Kompaktne
fluorescentne svjetiljke

Svjetiljke
s izbijanjem, uključujući visokotlačne svjetiljke s natrijevim parama i
svjetiljke s metalnim parama

Niskotlačne
natrijeve svjetiljke

Ostala
rasvjetna oprema ili oprema za širenje ili upravljanje svjetla, osim žarulja sa
žarnom niti

6.
Električni i elektronički alati (osim velikih nepokretnih industrijskih alata)

Bušilice

Pile

Šivaći
strojevi

Oprema
za okretanje, mljevenje, brušenje, poliranje, piljenje, rezanje, sječenje,
bušenje, prošupljivanje, probijanje, previjanje, savijanje ili za sličnu obradu
drveta, metala i drugih materijala

Alati
za zakivanje, spajanje čavlima, spajanje vijcima, alati za skidanje zakovica,
čavala ili vijaka ili za slične namjene

Alati
za zavarivanje, lemljenje i sličnu uporabu

Oprema
za prskanje, nanošenje, raspršivanje i ostalu drukčiju obradu tekućih ili
plinovitih tvari

Alati
za košenje ili za druge vrtne poslove

7.
Igračke, oprema za razonodu i športska oprema

Električni
kompleti s tračnicama ili automobilima

Ručne
konzole za videoigre

Videoigre

Računala
za biciklizam, ronjenje, trčanje, veslanje itd.

Športska
oprema s električnim ili elektroničkim komponentama

Automati
s kovanicama za igranje

8.
Medicinski uređaji (osim implantiranih uređaja)

Radioterapijska
oprema

Kardiološki
uređaji

Uređaji
za dijalizu

Plućni
ventilatori

Uređaji
nuklearne medicine

Laboratorijska
oprema za dijagnostiku in vitro

Analizatori

Ledenice

Uređaji
za ispitivanje oplodnje

Ostali
uređaji za otkrivanje, sprječavanje, nadgledanje, obradu, ublaživanje bolesti,
povreda ili nemoći

9.
Instrumenti za nadzor i upravljanje

Detektori
dima

Regulatori
grijanja

Termostati

Uređaji
za mjerenje, vaganje ili ugađanje za kućanstvo ili laboratorije

Ostali
instrumenti za nadziranje i upravljanje koji se upotrebljavaju u industrijskim
instalacijama (npr. na kontrolnim pločama)

10.
Samoposlužni aparati

Automatski
uređaji za izdavanje toplih napitaka

Automatski
uređaji za izdavanje toplih i hladnih boca ili kutija

Automatski
uređaji za izdavanje čvrstih proizvoda

Automatski
uređaji za izdavanje novca

Svi
uređaji koji automatski izdaju sve vrste proizvoda.

DODATAK II.

ZAHTJEVI ZA POSEBNU
OBRADU MATERIJALA

 I KOMPONENATA IZ EE OTPADA

1.   Iz odvojeno skupljenog EE otpada
trebaju se odstraniti ove tvari, pripravci i komponente:

–    kondenzatori koji sadrže poliklorirane
bifenile (PCB);

–    komponente koje sadrže živu, kao što
su sklopke ili pozadinska svjetla;

–    baterije;

–    sklopovi mobilnih telefona te ostalih
uređaja ako je površina tiskane ploče veća od 10 cm2;

–    tonerski ulošci, tekući ili s pastom,
kao i toneri za boju;

–    plastika koja sadrži bromirana
sredstva za usporavanje gorenja;

–    azbestni otpad i komponente koje
sadrže azbest;

–    katodne cijevi;

–    klorofluorougljici (CFC), klorofluorougljikovodici
(HCFC) ili fluoriraniuglkikovodici (HFC), ugljikovodici (HC);

–    plinske izbojne svjetiljke;

–    zasloni računala s tekućim kristalom
(kad je potrebno sa svojim kućištem) površine veće od 100 kvadratnih
centimetara i pozadinski osvijetljeni plinskim izbojnim svjetlima;

–    vanjski električni kabeli;

–    ploče tiskanih krugova;

–    komponente koje sadrže vatrootporna
keramička vlakna

–    komponente koje sadrže radioaktivne
tvari, osim komponenata koje su ispod granica izuzeća utvrđenih posebnim
propisom;

–    elektrolitski kondenzatori koji
sadržavaju opasne tvari (visina > 25 mm, promjer > 25 mm ili razmjerno
sličan obujam kondenzatora).

2.   Iz odvojeno skupljenog EE otpada mora
se:

–    odstraniti fluorescentni sloj iz
katodnih cijevi;

–    izdvojiti i obraditi plinove koji
oštećuju ozonski omotač ili imaju potencijal globalnoga zagrijavanja iznad 15

–     izdvojeni plinovi moraju se obraditi u
skladu s posebnim propisima;

–     odstraniti živu iz plinskih izbojnih
svjetiljki

3.    Stavci 1. i 2. moraju se primijeniti na
način koji će omogućiti ponovnu uporabu i za okoliš prihvatljivu preradu
komponenata i cijelih uređaja.

DODATAK III.

OSNOVNI TEHNIČKI
ZAHTJEVI ZA

SKLADIŠTENJE I OBRADU EE
OTPADA

**1. Građevine za skladištenje EE otpada
prije obrade trebaju imati:**

–  dijelove skladišta s nepropusnim
plohama i opremu za skupljanje rasutog materijala te opremu za odstranjivanje
izlivenih tekućina i čišćenje odmašćivanjem;

–   pokrov koji potrebne površine štiti od
nevremena i atmosferskih utjecaja.

2.  Građevine za obradu EE otpada trebaju
imati:

–   vage za mjerenje težine otpada koji se
obrađuje;

–   odgovarajuća područja s nepropusnim
plohama i pokrovom za zaštitu od nevremena i utjecaja atmosfere, opremu za
skupljanje rasutog materijala te opremu za odstranjivanje izlivenih tekućina za
čišćenje s odmašćivanjem;

–   odgovarajući skladišni prostor za
pojedine rastavljene dijelove iz EE otpada;

–   odgovarajuće spremnike za skladištenje
baterija, kondenzatora sa sadržajem PCB/PCT i drugoga opasnog otpada;

–   opremu za obradu otpadnih voda prema
posebnim propisima.

DODATAK IV.

OZNAKA ZA OZNAČAVANJE
ODVOJENOG

SKUPLJANJA EE OTPADA

Oznaka
za označavanje odvojenog skupljanja EE otpada sastoji se od prekriženog
spremnika za skupljanje otpada s kotačima. Ta oznaka mora biti otisnuta
vidljivo, jasno i neizbrisivo.

![](dodatni/350372.gif)

DODATAK V.

IZVJEŠĆA I POTVRDA

Ministarstvo
zaštite okoliša, prostornog uređenja i graditeljstva

Pravilnik
o gospodarenju EE otpadom                  IU/PEEO

|  |  |  |  |  |  |  |  |
| --- | --- | --- | --- | --- | --- | --- | --- |
| IZVJEŠĆE UVOZNIKA i/ili  PROIZVOĐAČA  ELEKTRIČNE I ELEKTRONIČKE OPREMEza  mjesec:\_\_\_\_\_\_\_\_\_\_\_\_\_ godine: \_\_\_\_\_\_\_\_\_\_\_ | | | | | | | |
| PODATKE POPUNJAVA: | | PROIZVOĐAČ | |  | UVOZNIK | |  |
| PODACI O PROIZVOĐAČU/UVOZNIKU | | | | | | | |
| Ime proizvođača (tvrtka): | | | | | | | |
| Adresa: | | | | | | | |
| Osoba za kontakt: | | | | | | | |
| Telefon: | | | Faks: | | | | |
| e-mail adresa: | | | | | | | |
| Matični broj: | | | | | | | |
|  | | | | | | | |
| IZVJEŠĆE O PROIZVEDENIM/UVEZENIM KOLIČINAMA ELEKTRIČNE I ELEKTRONIČKE OPREME | | | | | | | |
|  | Vrsta EE opreme | | | | | kilograma | |
| 1. | Veliki kućanski uređaji | | | | |  | |
| 2. | Mali kućanski uređaji | | | | |  | |
| 3. | Oprema informatičke tehnike (IT) i oprema za telekomunikacije | | | | |  | |
| 4. | Oprema široke potrošnje | | | | |  | |
| 5. | Rasvjetna oprema (osim sijalica s plinskim izbijanjem) | | | | |  | |
| 5.a | Sijalice s plinskim izbijanjem | | | | |  | |
| 6. | Električni i elektronički alati (osim velikih nepokretnih industrijskih alata) | | | | |  | |
| 7. | Igračke, oprema za razonodu i športska oprema | | | | |  | |
| 8. | Medicinski uređaji (osim implantiranih ure­đaja) | | | | |  | |
| 9. | Instrumenti za nadzor i upravljanje | | | | |  | |
| 10. | Samoposlužni aparati | | | | |  | |
|  | | | | | | | |
| Mjesto: | | | Potpis: | | | | |
| Datum: | | |
| Dostaviti:Fond za zaštitu okoliša i energetsku učinkovitost10 000 ZagrebKsaver 208 | | | MP | | | | |
if !supportMisalignedColumns|  |  |  |  |  |  |  |  |
endif

Prilog
JCD

Ministarstvo
zaštite okoliša, prostornog uređenja i graditeljstva

Pravilnik
o gospodarenju EE otpadom                ISOEEO

|  |  |  |  |  |
| --- | --- | --- | --- | --- |
| IZVJEŠĆE SKUPLJAČA EE OTPADA  za mjesec:\_\_\_\_\_\_\_\_\_\_\_\_\_ godine: \_\_\_\_\_\_\_\_\_\_\_ | | | | |
| PODACI O SKUPLJAČU | | | | |
| Ime skupljača (tvrtka): | | | | |
| Adresa: | | | | |
| Osoba za kontakt: | | | | |
| Telefon: | | Faks: | | |
| e-mail adresa: | | | | |
| Matični broj: | | | | |
| IZVJEŠĆE O SKUPLJENIM KOLIČINAMA EE OTPADA | | | | |
|

SKUPLJENO:

 od kućanstava | ostalo |
|  | EE otpada prema vrsti EE opreme | | kilograma | kilograma |
| 1. | Veliki kućanski uređaji | |  |  |
| 2. | Mali kućanski uređaji | |  |  |
| 3. | Oprema informatičke tehnike (IT) i oprema za telekomunikacije | |  |  |
| 4. | Oprema široke potrošnje | |  |  |
| 5. | Rasvjetna oprema (osim sijalica s plinskim iz­bijanjem) | |  |  |
| 5.a | Sijalice s plinskim izbijanjem | |  |  |
| 6. | Električni i elektronički alati (osim velikih nepokretnih industrijskih alata)  |  | | |
| 7. | Igračke, oprema za razonodu i športska oprema | |  |  |
| 8. | Medicinski uređaji (osim implantiranih uređaja) | |  |  |
| 9. | Instrumenti za nadzor i upravljanje | |  |  |
| 10. | Samoposlužni aparati | |  |  |
| UKUPNO: | | |  |  |
| PREDANO OBRAĐIVAČU – naziv tvrtke: | | | | |
| Adresa obrađivača: | | | | |
|  | EE otpada prema vrsti EE opreme | | kilograma | kilograma |
| 1. | Veliki kućanski uređaji | |  |  |
| 2. | Mali kućanski uređaji | |  |  |
| 3. | Oprema informatičke tehnike (IT) i oprema za telekomunikacije | |  |  |
| 4. | Oprema široke potrošnje | |  |  |
| 5. | Rasvjetna oprema (osim sijalica s plinskim izbijanjem) | |  |  |
| 5.a | Sijalice s plinskim izbijanjem | |  |  |
| 6. | Električni i elektronički alati (osim velikih nepokretnih industrijskih alata) | |  |  |
| 7. | Igračke, oprema za razonodu i športska oprema | |  |  |
| 8. | Medicinski uređaji (osim implantiranih uređaja) | |  |  |
| 9. | Instrumenti za nadzor i upravljanje | |  |  |
| 10. | Samoposlužni aparati | |  |  |
| UKUPNO: | | |  |  |
| Mjesto: | | Potpis: | | |
| Datum: | |
| Dostaviti:  Fond za zaštitu okoliša i energetsku učinkovitost  10 000 Zagreb  Ksaver 208 | | MP | | |
if !supportMisalignedColumns|  |  |  |  |  |  |
endif

Ministarstvo
zaštite okoliša, prostornog uređenja i graditeljstva

Pravilnik
o gospodarenju EE otpadom                       IIKOEEO

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| IZVJEŠĆE O IZVEZENIM  KOLIČINAMA  EE OTPADA, DIJELOVA EE OTPADA ILI OSTATAKA NAKON  OBRADE  za mjesec:\_\_\_\_\_\_\_\_\_\_\_\_\_godine: \_\_\_\_\_\_\_\_\_\_\_ | | | | | | | | | | | | | |
| PODATKE POPUNJAVA OBRAĐIVAČ | | | | | | | | | | | | | |
| Ime obrađivača (tvrtka): | | | | | | | | | | | | | |
| Adresa: | | | | | | | | | | | | | |
| Osoba za kontakt: | | | | | | | | | | | | | |
| Telefon: | | Faks: | | | | | | | | | | | |
| e-mail adresa: | | | | | | | | | | | | | |
| Matični broj: | | | | | | | | | | | | | |
|  | | | | | | | | | | | | | |
| Ključni broj otpada: | | | |  |  |  |  | |  |  |  |  |  |
| IZVEZENO: | | | u zemlje EU | | | | | izvan EU | | | | | |
| Vrsta prema Dodatku I.A (\*) | Dijelovi EE otpada ili ostatak nakon obrade – kratak opis (\*\*) | | kilograma | | | | | kilograma | | | | | |
|  |  | |  | | | | |  | | | | | |
|  |  | |  | | | | |  | | | | | |
|  |  | |  | | | | |  | | | | | |
|  |  | |  | | | | |  | | | | | |
|  |  | |  | | | | |  | | | | | |
|  |  | |  | | | | |  | | | | | |
|  |  | |  | | | | |  | | | | | |
| UKUPNO: | | | auto'>e='color:windowtext;mso-ansi-language:HR'> | | | | |  | | | | | |
| Mjesto: | | Potpis: | | | | | | | | | | | |
| Datum: | |
| Dostaviti:  Fond za zaštitu okoliša i energetsku učinkovitost  10 000 Zagreb  Ksaver 208 | | MP | | | | | | | | | | | |
if !supportMisalignedColumns|  |  |  |  |  |  |  |  |  |  |  |  |  |  |
endif

(\*)
upisati brojčanu oznaku vrste EE opreme iz Dodatka I.A

(\*\*)
kratak opis otpada (npr. plastični dijelovi tipkovnice, matična ploča, katodna
cijev ekrana i sl.)

Ministarstvo
zaštite okoliša, prostornog uređenja i graditeljstva

Pravilnik
o gospodarenju EE otpadom                        IOOEEO

|  |  |  |  |  |
| --- | --- | --- | --- | --- |
| IZVJEŠĆE OBRAĐIVAČA EE OTPADA  za mjesec:\_\_\_\_\_\_\_\_\_\_\_\_\_ godine: \_\_\_\_\_\_\_\_\_\_\_ | | | | |
| PODACI O OBRAĐIVAČU | | | | |
| Ime obrađivača (tvrtka): | | | | |
| Adresa: | | | | |
| Osoba za kontakt: | | | | |
| Telefon: | | Faks: | | |
| e-mail adresa: | | | | |
| Matični broj: | | | | |
|  | | | | |
| IZVJEŠĆE O PREUZETIM I OBRAĐENIM KOLIČINAMA EE OTPADA | | | | |
|  | EE otpad prema vrsti EE opreme | Preuzeto od skupljača: | Obrađeno: | Oporabljeno: |
| kilograma | kilograma | kilograma |
| 1. | Veliki kućanski uređaji |  |  |  |
| 2. | Mali kućanski uređaji |  |  |  |
| 3. | Oprema informatičke tehnike (IT) i oprema za telekomunikacije |  |  |  |
| 4. | Oprema široke potrošnje za razonodu |  |  |  |
| 5. | Rasvjetna oprema (osim sijalica s plinskim izbijanjem) |  |  |  |
| 5.a | Sijalice s plinskim izbijanjem |  |  |  |
| 6. | Električni i elektronički alati (osim velikih nepokretnih industrijskih alata) |  |  |  |
| 7. | Igračke, oprema za razonodu i športska oprema |  |  |  |
| 8. | Medicinski uređaji (osim implan­tiranih uređaja) |  |  |  |
| 9. | Instrumenti za nadzor i upravljanje |  |  |  |
| 10. | Samoposlužni aparati |  |  |  |
| Mjesto: | | Potpis: | | |
| Datum: | |
| Dostaviti:  Fond za zaštitu okoliša i energetsku učinkovitost  10 000 Zagreb  Ksaver 208 | | MP | | |

Ministarstvo
zaštite okoliša, prostornog uređenja i graditeljstva

Pravilnik
o gospodarenju EE otpadom

IZVJEŠĆE
O PROVEDBI PRAVILNIKA I                                                                                           IPOP I

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Vrsta EE opreme | Stavljeno na tržište | Skupljeno iz kućanstava | Skupljeno ostalo | Ukupno skupljeno | Obrađeno u RH | Izvezeno u zemlje EU | Izvezeno izvan EU |
| kilograma | kilograma | kilograma | kilograma | kilograma | kilograma |
| 1. | Veliki kućanski uređaji |  |  |  |  |  |  |  |
| 2. | Mali kućanski uređaji |  |  |  |  |  |  |  |
| 3. | Oprema informatičke tehnike (IT) i oprema za telekomunikacije |  |  |  |  |  |  |  |
| 4. | Oprema široke potrošnje za razonodu |  |  |  |  |  |  |  |
| 5. | Rasvjetna oprema   (osim sijalica s plinskim izbijanjem) |  |  |  |  |  |  |h=60 valign=top style='width:45.0pt;border-top:none;border-left:none;
border-bottom:solid black 1.0pt;border-right:solid black 1.0pt;mso-border-top-alt:
solid black .25pt;mso-border-left-alt:solid black .25pt;mso-border-alt:solid black .25pt;
padding:2.25pt 2.25pt 2.25pt 2.25pt;height:3.0pt'>

| 5.a | Sijalice s plinskim izbijanjem |  |  |  |  |  |  |  |
| 6. | Električni i elektronički alati (osim velikih nepokretnih industrijskih alata) |  |  |  |  |  |  |  |
| 7. | Igračke, oprema za razonodu i športska oprema |  |  |  |  |  |  |  |
| 8. | Medicinski uređaji (osim implantiranih uređaja) |  |  |  |  |  |  |  |
| 9. | Instrumenti za nadzor i upravljanje |  |  |  |  |  |  |  |
| 10. | Samoposlužni aparati |  |  |  |  |  |  |  |

Ministarstvo
zaštite okoliša, prostornog uređenja i graditeljstva

Pravilnik
o gospodarenju EE otpadom

IZVJEŠĆE
O PROVEDBI PRAVILNIKA II                                                                                        IPOP II

|  |  |  |  |  |  |
| --- | --- | --- | --- | --- | --- |
| EE otpad prema vrsti EE opreme | | Oporaba | Stopa oporabe | Recikliranje | Stopa recikliranja |
| Ukupna masa u tonama | % | Ukupna masa u tonama | % |
| 1. | Veliki kućanski uređaji |  |  |  |  |
| 2. | Mali kućanski uređaji |  |  |  |  |
| 3. | Oprema informatičke tehnike (IT) i oprema za telekomunikacije |  |  |  |  |
| 4. | Oprema široke potrošnje za razonodu |  |  |  |  |
| 5. | Rasvjetna oprema (osim sijalica s plinskim izbijanjem) |  |  |  |  |
| 5.a | Sijalice s plinskim izbijanjem |  |  |  |  |
| 6. | Električni i elektronički alati (osim velikih nepokretnih industrijskih alata) |  |  |  |  |
| 7. | Igračke, oprema za razonodu i športska oprema |  |  |  |  |
| 8. | Medicinski uređaji (osim implantiranih uređaja) |  |  |  |  |
| 9. | Instrumenti za nadzor i upravljanje |  |  |  |  |
| 10. | Samoposlužni aparati |  |  |  |  |

Ministarstvo
zaštite okoliša, prostornog uređenja i graditeljstva

Pravilnik
o gospodarenju EE otpadom                       PPEEO

|  |  |  |  |  |  |  |
| --- | --- | --- | --- | --- | --- | --- |
| POTVRDA O PRIMOPREDAJI EE-OTPADA | | | | | | |
| EE-otpad preuzeo skupljač: | | |  | | | |
| EE-otpad predao: | | | Ime i prezime: |  | | |
| Adresa: |  | | |
| R.br. | NAZIV OTPADA | | | | Količina/kom. | |
| 1. |  | | | |  | |
| 2. |  | | | |  | |
| 3. |  | | | |  | |
| 4. |  | | | |  | |
| 5. |  | | | |  | |
| 6. |  | | | |  | |
| 7. |  | | | |  | |
| 8. |  | | | |  | |
| 9. |  | | | |  | |
| 10. |  | | | |  | |
| Potpis vlasnika: | |  | | | Datum: |  |
if !supportMisalignedColumns|  |  |  |  |  |  |  |
endif

DODATAK VI.

IZUZECI IZ ZABRANA
ČLANKA 7.

1.
Kompaktni fluorescentni izvori svjetlosti sa sadržajem žive do 5 mg.

2.
Ravni fluorescentni izvori svjetlosti za opće svrhe u kojima sadržaj živinih
spojeva ne prelazi sljedeće vrijednosti:

–
halofosfati 10 mg,

–
trifosfati s normalnim vijekom trajanja 5 mg,

–
trifosfati s dugim vijekom trajanja 8 mg.

3.
Ravni fluorescentni izvori svjetlosti za posebne namjene koji sadrže živu.

4.
Ostali izvori svjetlosti koji sadrže živu, a nisu posebno navedeni u ovom
Dodatku.

5.
Katodne cijevi, elektroničke komponente i fluorescentne cijevi koje u staklu
sadrže olovo.

6.
Legure:

–
čelika s masenim udjelom olova do 0,35%,

–
aluminija s masenim udjelom olova do 0,4%,

–
bakra s masenim udjelom olova do 4%.

7.

–
lemovi s visokom temperaturom taljenja (tj. olovne legure za lemljenje koje
sadrže 85% ili više olova),

–
serveri, memorije i memorijski sklopovi za pohranu podataka, oprema mrežne
infrastrukture koja u lemu sadrži olovo - infrastruktura za preklapanje
(uključivanje i isključivanje), signaliziranje, prijenos kao i upravljanje
mrežom,

–
elektrokeramički dijelovi (npr. piezoelektronički uređaji) koji sadrže olovo.

8.
Kadmijske prevlake i spojevi u elektičnim kontaktima i kad­mijskim galvanskim
prevlakama.

9.
Apsorpcijski hladnjaci koji kao antikorozivni dodatak ugljikovom čeliku u
rashladnim sistemima sadrže šesterovalentni krom.

10.
Polimerni dodaci koji sadrže dekabromdifeniletere – Deca BDE
(Decabromodiphenylether) kao usporivače gorenja.

11.
Olovno-brončane obloge kliznih ležajeva i kliznih puškica.

12.
Sustavi usklađenih (odgovarajućih) konektorskih pinova koji sadrže olovo.

13.
Pokrovni materijal modulnih c-prstenova za termičko provođenje koji sadrže
olovo.

14.
Optička i filter stakla koja sadrže olovo i kadmij.

15.
Lemovi za spajanje pinova i sklopova mikroprocesora koji se sastoje od više od
dva elementa i imaju maseni udio olova viši od 80% i manji od 85%.

16.
Lemovi za održavanje kontakta unutar integriranih krugova koji sadrže olovo –
olovo u lemovima za kompletiranje održivog električnog kontakta između
poluvodičkog kalupa i nosača u integriranom krugu Flip Chip sklopova.

17.
Ravni (linearni) izvori svjetlosti koji sadrže olovo - izvori sa žarnom niti u
cijevima presvučenim silikatima.

18.
Izvori svjetlosti za profesionalnu reprografijsku primjenu –izvori s izbojem u
plinu s olovnim halidom (halogenidom) kao sredstvom za isijavanje.

19.
Izvori svjetlosti s izbojem u plinu-korišteni u solarijima, koji sadrže
fluorescentni prah s luminoforima kao što je BSP (BaSi2O5:Pb), s masenim
udjelom olova koje služi kao aktivator do 1%, kao i izvori svjetlosti za
specijalne namjene poput reprografije, litografije, zaštitu od insekata,
fotokemijske procese i liječenje, koji sadrže luminofore kao SMS
(Sr,Ba)2MgSi2O7:Pb).

20.
Kompaktne štedne žarulje (ESL) koje sadrže olovne amalgame posebnog sastava s
PbBiSn-Hg i PbInSn-Hg kao glavnim amalgamom i PbSn-Hg kao pomoćnim amalgamom.

21.
Zasloni sa tekućim kristalima (Liquid Crystal Displays-LCD) koji sadrže olovni
oksid u staklu koje se koristi za spajanje prednje i stražnje osnovice ravnih
fluorescentnih izvora svjetlosti.

22.
Tinte koje sadrže olovo i kadmij, a koriste se za emajliranje borosilikatnog
stakla.

23.
Optička vlakna komunikacijskih sustava koja sadrže olovo kao nečistoću u RIG
Faraday-evim ventilima (RIG-rare earth garnet =mineral rijetkih zemalja i
ferita).

24.
Politure finih smolastih sastojaka koje sadrže olovo, osim spojnih elemenata sa
slojem smole 0,65 mm ili manje, s NiFe provodnim postoljem, i politure finih
smolastih sastojaka koje sadrže olovo, osim spojnih elemenata sa slojem smole
0,65 mm ili manje, s bakrenim provodnim postoljem,.

25.
Lemovi koji sadrže olovo za lemljenje strojno obrađenih prolaznih provrta
pločastih i plosnatih rešetkastih keramičkih višeslojnih kondenzatora.

26.
Olovni oksid u strukturnim elementima plazma zaslona (Plasma Display
panels-PDP) i zaslonima koji emitiraju elektrone površinskim vođenjem (Surface
Emitter Display-SED); osobito u dielektričkim slojevima prednjeg i stražnjeg
stakla, sabirničke elektrode, crne trake, adresne elektrode, zapornim rebrima,
brtvenoj staklastoj masi, prstenu od staklenaste mase kao i u tiskarskim
pastama.

27.
Black Light Blue-BLB izvori svjetlosti koji u staklenom balonu sadrže olovni
oksid.

28.
Pretvornici jakih zvučnika za specijalne namjene (zvučnici namijenjeni
višesatnom radu na akustičnim razinama od 125 dB SPL i više) koji u lemovima
sadrže olovne legure.

29.
Kristalno staklo koje sadrži vezano olovo.

Pravilnik, NN 74/2007-2327
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)